Ρολά ομελέτας με καπνιστή πέστροφα
Ένα χορταστικό κι ελαφρύ γεύμα, πλούσιο σε θρεπτικά συστατικά κι έτοιμο σε 15΄!
4 φρέσκα κρεμμυδάκια* (το τρυφερό τους μέρος), 2 κουτ. σούπας ελαιόλαδο, 4 αυγά, λίγα φύλλα φρέσκιας σαλάτας της αρεσκείας μας, 50 γρ. καπνιστή πέστροφα, σε κομματάκια
Για τα ρολά ομελέτας με καπνιστή πέστροφα ξεκινάμε και ψιλοκόβουμε τα φρέσκα κρεμμυδάκια.Σε ένα αντικολλητικό τηγάνι ζεσταίνουμε τη 1 κουτ. σούπας ελαιόλαδο και σοτάρουμε για 2 λεπτά τα μισά κρεμμυδάκια.Σε ένα μπολ χτυπάμε ελαφρώς τα αυγά και ρίχνουμε στο τηγάνι τη μισή ποσότητα.Κουνάμε απαλά το τηγάνι να απλωθεί το μείγμα ομοιόμορφα και ψήνουμε για 2 - 3 λεπτά ή μέχρι να ψηθεί.Βγάζουμε την ομελέτα σε ένα πιάτο, βάζουμε λίγα τα φύλλα σαλάτας και την καπνιστή πέστροφα.Ξαναβάζουμε 1 κουτ. σούπας ελαιόλαδο στο τηγάνι, ρίχνουμε τα υπόλοιπα κρεμμυδάκια, τα υπόλοιπα αυγά και επαναλαμβάνουμε τη διαδικασία.Κόβουμε τα ρολά στη μέση. 
Αυγά,Πέστροφα